作者:黃機
標題:摸魚兒
內容:惜春歸、送春惟有，亂紅撲蔌如雨。亂紅也怨春狼藉，搵得淚痕無數。腸斷處。更喚起、瓊鵲催髮長亭路。徵鞍難駐。但脈脈含顰，嗔人底事，剛愛逐春去。闌干憑，芳草斜陽凝佇。愁連滿眼堰樹。□鬆不理金釵溜。鸞鏡一奩香霧。花誰主。悵□□、玉容寂寞春知否。單衣懶御。任門外東風，流鶯聲裡，盡日攪飛絮。